祝顥

祝顥（），字維清，號侗軒，直隸蘇州府長洲縣人，明朝政治人物。

生平
宣德十年（1435年）乙卯科應天鄉試第五名舉人，正統四年（1439年）己未科二甲第五名進士。宮中內侍曾傳旨召試能文者四人，祝顥參與選拔，入掖門，得知為選人教授小太監，不試而出。授刑科給事中，丁母憂回籍，十四年（1449年）土木之變後景泰帝命其奪情，起為監察御史，不到任。服闋，起復原職，升山西布政使司左參議，升山西布政使司右參政，督理糧儲，均有聲名。六十歲時致仕歸里，成化十九年（1483年）卒於家，享年七十九歲。

家族
元朝松江府華亭縣人祝碧山，任平江路總管，葬在長洲縣。子祝九鼎遂占籍長洲縣。祝九鼎生祝子潛，祝子潛生祝景章，皆不仕。祝景章生祝煥文，為祝顥之父。母王氏。慈侍下。兄祝維德。

祝顥有孫祝允明。《明史》列其事於祝允明傳中《明史·卷二百八十六》：祝允明，字希哲，長洲人。祖顥，正統四年進士。內侍傳旨試能文者四人，顥與焉，入掖門，知欲令教小內豎也，不試而出。由給事中歷山西參政。並有聲。允明以弘治五年舉於鄉，久之不第，授廣東興寧知縣。捕戮盜魁三十餘，邑以無警。稍遷應天通判，謝病歸。嘉靖五年卒。。

參考文獻
吳寬《山西布政使司右參政祝公顥神道碑銘》

（清）張廷玉等，《明史》

Category:宣德十年乙卯科應天鄉試舉人
H
Category:長洲人
H
Category:明朝刑科給事中
Category:明朝山西布政使司參議
Category:明朝山西布政使司參政
Category:滄浪亭五百名賢